Lukuaika noin 2 min

Eläkkeelllä oleva 76-vuotias entinen Daimlerin johtaja Juergen Hubbert paljastaa 20 vuoden jälkeen, miten Mercedes-Benz selviytyi kaikkien aikojen imagotappiostaan. Ja ennen kaikkea mitkä tekijät aiheuttivat onnettoman tilanteen.

Autovalmistajan uusi A-luokan kompakti auto kaatui ruotsalaistoimittajan testien aikana, jotka suunniteltiin simuloimaan kuljettajan tekemää hirvenväistöliikettä. Skandaali sai mittavat puitteet meilläkin vuonna 1997, ja siitä liikkuu edelleen autotoimittajienkin keskuudessa useita "varmoja tietoja".

Hubbert sanoo, että A-Mersun ongelmat ovat Mercedes-Benzin kaikkien aikojen suurin kompastuskivi. Asiaa varten Hubbertin toimiston viereinen konferenssihuone muutettiin kriisitiimin hermokeskukseksi. Parhaimmillaan 30 ihmistä paini asian kanssa ympäri vuorokauden, yli kuukauden ajan.

Miksi Mersu kaatui?

Yleisen käsityksen mukaan A-Mersu suunniteltiin alunperin sähköautoksi. Lattian ja pohjan akuston olisi pitänyt tehdä auton painopisteestä huomattavasti matalamman, ja auto kaatui siksi. Tämä ei pidä paikkaansa.

Myös kilpaileviin vastaaviin tuotteisiin oli tutustuttu äärimmäisellä huolella.

Hubbert sen sijaan myöntää, että Mercedes-Benzillä ei ollut suunnitteluvaiheessa kaikkia tiedonmurusia hirvenväistötestistä. Suunnittelutiedon puutetta siis oli nopeavauhtisen slalom-mutkittelun vaikutuksista kyseiseen automalliin.

Kamelin selän katkaisi ja auton kippasi liian korkeaksi jääneen painopisteen, liian pehmeäseinämäisten rengasten ja jousituksen väärän säädön yhteisvaikutus äärimmäisen rajussa väistöliikkeessä. Elektroninen ajonvakautus pelasi lisäksi odottamattomalla tavalla edellä mainittujen fyysisten komponenttien kanssa.

"Kaato johtui liian korkeaksi jääneen painopisteen, liian pehmeäseinämäisten rengasten ja jousituksen väärän säädön yhteisvaikutuksesta, sekä ESP:n odottamattomasta toiminnasta."

17 000 rakennettua A-Mersua kutsuttiin takaisin tehtaalle. ESP-ajonhallinta tehtiin kokonaan uusiksi.

Hubbert näkee kiikkustuolistaan kriisin heittämälle synkälle pilvelle kultaisen reunuksen.

"Hirvenväistökriisin seurauksien johdosta ESP-ajonvakautus saatiin kehitettyä aivan uudelle tasolle. Se on pelastanut tuhansia ihmisiä liikenteessä."

Lähde: Autonews